section_heading: Kritika
paragraph_text: Srbobran je u članku "Kravata" optuženog dra Đurića objavio ironičan tekst iz bečkog Zeita o Đuriću, jednom od optuženih "veleizdajnika", kojem je državni tužitelj veleizdajničke namjere pronašao i u činjenici - da ne nosi kravatu. Zeit je pisao: ''dr. Đurić ne nosi kravate, jer su riječi kravata i Kroat tako slične, da on kao fanatični Srbin mrzi kravate isto tako kao i Hrvate... Sasvim ozbiljno predbacio mu je državni odvjetnik veleizdajničku beskravatnost. Izričito nadodao je tome još: To nije šala! List je u istom tekstu proces nazivao šaljivom lakrdijom''.<ref>